Dalen er bredere og grøderik ved åpningen mot Hyefjorden i vest. Her ligger bruket Å. Brukene Ommedal, Utheim og Åsen følger innover i dalen. Her blir dalen smalere og fylles av Ommedalsvatnet. Innerst i Ommedal bryter dalen bratt mot nordøst til Gjengedal og opp fjellsiden mot sørøst ligger bruket Mjellem. Fra Ommedalsvatnet renner lakseelva Åelva til Hyefjorden.